Uitspraak voorbehou in saak oor vlag-twiet | Maroela Media
Ernst Roets van AfriForum en die Nelson Mandela-Stigting lewer kommentaar na die hof se uitspraak oor die ou Suid-Afrikaanse vlag. Foto: Verskaf.
Roets word van minagting van die hof aangekla nadat die Nelson Mandela-stigting ŉ klagte teen hom aanhangig gemaak het. Dit kom nadat Roets verlede maand ŉ foto van die ou landsvlag op sosiale media geplaas het, kort nadat die gelykheidshof beslis het die vertoon daarvan – in sekere kontekste – kom neer op haatspraak.
“Die NMS voer aan dat hulle dié saak dryf om versoening te bevorder. Tog eis hulle nou dat ’n burgerregteaktivis in die tronk gestop moet word oor ’n twiet,” het Roets gesê. “Dié gedrag is nader aan fascisme as aan versoening. Daar is baie krisisse en pyn in hierdie land. Die NMS kies egter om dit te ignoreer en hulle eerder op die onderdrukking van burgerlike vryhede toe te spits – boonop kwansuis in die naam van Nelson Mandela.”
Roets se verweer is dat hy bloot ’n akademiese vraag as doktorale student gestel het. Die stigting glo egter dat die plasing onder die voorwendsel van akademiese debat gemaak is.
Die klagte is teen Roets sowel as AfriForum aanhangig gemaak.
Die datum waarop uitspraak gelewer sal word, is nog onbekend.
NMS raak nou net soos Julius. Huil oor alles. Plaas kla hul vir Julius aan oor sy twiets
NMS sal niks doen aan Malema se twiets. NMS is n rassistiese instelling.
Kom ons hoop dat die regter (wie is dit?) hierdie keer gesonde verstand sal laat seëvier en nie weer sy naam met ‘n plank slaan nie.
Herinner meer aan Stalin era in USSR of Mao era van kultuurrewolusie.
Ek moes nou begin lag… weer lees… rerig?tronkstraf?..hoe siek is die voorstel?
Hoe “intimidate “.? Skokkend.
Ons monde kani en mag nie gesnoer word deur politiek besluite nie..